ከኮሮና ቫይረስ   ያገገሙ ሰዎች 50 ደረሱ
አዲስ አበባ፦ በሀገሪቱ ከኮሮና ቫይረስ ያገገሙ ሰዎች 50 መድረሳቸውን የጤና ሚኒስቴር ገለጸ፡፡ ባለፉት 24 ሰዓታት የላቦራቶሪ ምርመራ ከተደረገላቸው 943 ሰዎች መካከል ደግሞ አንድ ሰው የኮሮና ቫይረስ እንደተገኘበትም አስታወቀ፡፡
 የጤና ሚኒስትር ዶክተር ሊያ ታደሰ ትናንት እንዳስታወቁት፤ የኮሮና ቫይረስ የተገኘበት ግለሰብ የ45 ዓመት እድሜ ያለው ነው። ግለሰቡ የእንግሊዝ ዜግነት የለው ሲሆን፣ ትውልደ ኢትዮጵዊ ነው ። ከእንግሊዝ የተመለሰና በለይቶ ማቆያ የነበረ መሆኑንም የጤና ሚኒስትሯ ተናግረዋል፡፡
 አስካሁን በአጠቃላይ ለ14 ሺህ 588 ሰዎች የላብራቶሪ ምርመራ የተደረገ ሲሆን፣ ከነዚህም ወስጥ 69 ሰዎች በቫይረሱ ተይዘው በለይቶ ህክምና ውስጥ ይገኛሉ። 9 ሰዎች በአዲስ መልክ ያገገሙ ሲሆን ፣ በጽኑ የህክምና ክፍል ውስጥ ምንም ታማሚ እንደሌለም ተገልጿል። እስካሁን በበሽታው የተያዙ ሰዎች ቁጥርም 124 ደርሷል።
አዲስ ዘመን ሚያዝያ 20/2012በጋዜጣውሪፖርተር